ພົບປະສັງສັນເນື່ອງໃນໂອກາດບຸນເຕັດ CholChnamThmay 2016 ຂອງປະຊາຊົນເຜົ່າຂະແມ
ບຸນເຕັດ Chol Chnam Thmay
ວັນທີ 11/4, ເນື່ອງໃນໂອກາດບຸນເຕັດ Chol Chnam Thmay ຂອງປະຊາຊົນເຜົ່າຂະແມ, ຄະນະຊີ້ນຳເຂດຕາເວັນຕົກພາກໃຕ້ ໂດຍທ່ານ ເຈີນຫືວຫຽບ, ກຳມະການສະເພາະກິດ ຄະນະຊີ້ນຳເຂດຕາເວັນຕົກພາກໃຕ້ ເປັນຫົວຫນ້າຄະນະ ໄດ້ໄປຢ້ຽມຢາມ, ອວຍພອນບຸນເຕັດ ແລະ ມອບຂອງຂວັນໃຫ້ສະມາຄົມສາມັກຄີພະສົງສຳມະເນນຮັກຊາດ ແຂວງ ຊອກຈັງ ແລະ ວັດວາອາຮາມຈຳນວນຫນຶ່ງ, ບັນດາພະນັກງານກິນເບ້ຍບຳນານ ຊາວເຜົ່າຂະແມ ທີ່ດີເດັ່ນ ແລະ ປະຊາຊົນເຜົ່າຂະແມຢູ່ ແຂວງ ຊອກຈັງ. ນະທີ່ນີ້ ທ່ານ ເຈີນຫືວຫຽບ ປາດຖະຫນາ ວ່າ ສະມາຄົມດັ່ງກ່າວ ພ້ອມກັບພະມະຫາອາຈານ, ພະອາຈານ, ພະນັກງານຊາວເຜົ່າຂະແມດີເດັ່ນຈະ ສືບຕໍ່ເສີມຂະຫຍາຍບົດບາດຕັ້ງຫນ້າໃນການໂຄສະນາ, ຂົນຂວາຍພໍ່ແມ່ປະຊາຊົນຊາວເຜົ່າຂະແມ ຮັກສາມູນເຊື້ອຮັກຊາດ, ນ້ຳໃຈສາມັກຄີບັນດາຊົນເຜົ່າ ແລະ ຜ່ານຜ່າຄວາມຫຍຸ້ງຍາກໃນການດຳລົງຊີວິດເພື່ອປະກອບສ່ວນກໍ່ສ້າງບ້ານເກີດເມືອງນອນໃຫ້ນັບມື້ນັບຮັ່ງມີ, ສວຍງາມ, ປະກອບສ່ວນຮັກສາຄວາມເປັນລະບຽບຮຽບຮ້ອຍໃນທ້ອງຖິ່ນ.
ເນື່ອງໃນໂອກາດນີ້, ຢູ່ແຂວງ ບາກລຽວ, ຄະນະກຳມະການປະຊາຊົນແຂວງ ໄດ້ສົມທົບກັບຄະນະຊີ້ນຳເຂດຕາເວັນຕົກພາກໃຕ້ ຈັດຕັ້ງການພົບປະສັງສັນກັບພະມະຫາອາຈານ, ພະອາຈານ, ຄະນະບໍລິຫານບັນດາວັດຂອງຊາວເຜົ່າຂະແມ, ພະນັກງານ, ລັດຖະກອນຊາວເຜົ່າຂະແມເຊັ່ນດຽວກັນ.
(ແຫຼ່ງຄັດຈາກ VOV)